సూర్యాపేట జిల్లాలో హైవేపై రెండు కార్లు దగ్ధం WATCH LIVE TV
సివిల్ ఇంజ‌నీర్‌గా క‌ళ్యాణ్‌రామ్‌
'ప‌టాస్' త‌ర్వాత నంద‌మూరి క‌ళ్యాణ్‌రామ్ క‌థానాయ‌కుడిగా న‌టిస్తున్న చిత్రం 'షేర్‌'.
| Updated:
Oct 28, 2015, 07:51PM IST
' ప‌టాస్ ' త‌ర్వాత నంద‌మూరి క‌ళ్యాణ్‌రామ్ హీరోగా న‌టిస్తున్న చిత్రం షేర్‌. మ‌ల్లిఖార్జున్ ద‌ర్శ‌క‌త్వం వ‌హిస్తున్న ఈ చిత్రాన్ని ఈ నెలాఖ‌రున ప్రేక్ష‌కుల ముందుకు తీసుకువ‌చ్చేందుకు స‌న్నాహాలు చేస్తున్నారు. యాక్ష‌న్ ఎంట‌ర్‌టైన‌ర్‌గా రూపొందిన‌ ఈ చిత్రంలో గౌత‌మ్ అనే సివిల్ ఇంజ‌నీర్ పాత్ర‌లో క‌ళ్యాణ్‌రామ్ క‌నిపించ‌బోతున్న‌ట్లు స‌మాచారం. ప్రేమ‌, కుటుంబ అనుబంధాల మ‌ధ్య‌ సంఘ‌ర్ష‌ణ‌కు లోన‌య్యే యువ‌కుడిగా ఆయ‌న క్యారెక్ట‌ర్ కొత్త‌ద‌నంతో సాగ‌నున్న‌ట్లు చిత్ర వ‌ర్గాలు చెబుతున్నాయి. ఇటీవ‌లే సెన్సార్ కార్య‌క్ర‌మాల్ని పూర్తిచేసుకున్న ఈ చిత్ర నిడివి 120 నిమిషాల పాటు ఉండ‌నుంద‌ని తెలుస్తోంది. సోనాల్ చౌహాన్ హీరోయిన్‌గా న‌టిస్తున్న ఈ చిత్రాన్ని కొమ‌ర వెంక‌టేష్ నిర్మిస్తున్నారు. 'ప‌టాస్' త‌ర‌హాలో వినోదానికి పెద్ద‌పీట వేస్తూ రూపొందించిన ఈ సినిమాతో కెరీర్‌లో మ‌రో హిట్‌ను అందుకోవాల‌నే గ‌ట్టి న‌మ్మ‌కంతో ఉన్నాడు క‌ళ్యాణ్‌రామ్‌. ఇప్ప‌టికే క‌ళ్యాణ్‌రామ్‌కు రెండు ప‌రాజ‌యాల్ని అందించిన మ‌ల్లిఖార్జున్ ఈ సినిమాతోనైనా హిట్ ఇస్తాడో లేదా చూడాలి మరి.